pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-การบินไทยรับคนไทยจากออสเตรเลียกลับบ้านสำเร็จลุล่วงด้วยดี
วันจันทร์ที่ 27 เมษายน 2563
การบินไทยรับคนไทยจากออสเตรเลียกลับบ้านสําเร็จลุล่วงด้วยดี
บริษัท การบินไทย จํากัด (มหาชน) กระทรวงคมนาคม ปฏิบัติภารกิจรับคนไทยจากออสเตรเลียกลับประเทศไทย พร้อมส่งมอบการบริการที่เป็นเลิศด้านสุขอนามัยสําหรับเที่ยวบินพิเศษเช่าเหมาลํา เพื่อลดความเสี่ยงจากการติดเชื้อโควิด-19 ให้กับผู้โดยสารและพนักงาน
นาวาอากาศตรี อนิรุต แสงฤทธิ์ ผู้อํานวยการใหญ่ฝ่ายปฏิบัติการบิน ในฐานะหัวหน้าศูนย์ควบคุมการปฏิบัติการ (THAI Operations Control Center : TOCC) บริษัท การบินไทย จํากัด (มหาชน) เปิดเผยว่า ตามที่ บริษัทฯ ให้ความร่วมมือกับกระทรวงการต่างประเทศของไทย สถานเอกอัครราชทูตออสเตรเลีย ประจําประเทศไทย และสถานเอกอัครราชทูตนิวซีแลนด์ ประจําประเทศไทย จัดเที่ยวบินพิเศษเช่าเหมาลํา ระหว่างวันที่ 25 - 27 เมษายน 2563 ในเส้นทางไป-กลับ กรุงเทพฯ - ซิดนีย์ และ กรุงเทพฯ - โอ๊คแลนด์ เพื่อรับผู้โดยสารชาวไทยที่ตกค้างในประเทศออสเตรเลีย และนิวซีแลนด์ รวมทั้งส่งชาวต่างประเทศที่ตกค้างในประเทศไทยจากมาตรการป้องกันการแพร่ระบาดของไวรัสโควิด-19
สําหรับวันนี้ (26 เมษายน 2563)ภารกิจการรับผู้โดยสารคนไทยจํานวน 207 คน จากออสเตรเลีย กลับประเทศไทยในเที่ยวบินพิเศษเช่าเหมาลํา เที่ยวบินที่ ทีจี 476 เส้นทางซิดนีย์ - กรุงเทพฯ ออกจากซิดนีย์ เวลา 10.05 น. (เวลาท้องถิ่น) ถึงกรุงเทพฯ เวลา 16.05 น. ซึ่งการบินไทยให้ความสําคัญด้านความปลอดภัยในสุขภาพของผู้โดยสารและพนักงานที่ปฏิบัติงานในการให้บริการผู้โดยสารเพื่อลดความเสี่ยงจากการติดเชื้อไวรัสโควิด-19 (Transmission Risk) บริษัทฯ จึงได้ออกแบบกระบวนการทํางานในการให้บริการผู้โดยสาร ด้วยการทํา Physical Distancing เริ่มตั้งแต่ขั้นตอน Check-in การตรวจรับบัตรโดยสาร การกําหนดที่นั่งบนเครื่องบินให้มีระยะห่าง รวมทั้งการบริการอาหารบนเครื่องบินในรูปแบบอาหารกล่อง (Disposal Box) เพื่อลดการสัมผัสระหว่างบุคคล ไปจนถึงขั้นตอน Disembarking แบบเว้นระยะห่างเพื่อหลีกเลี่ยงความแออัด ขณะนําผู้โดยสารลงจากเครื่องบิน พร้อมกันนี้ บริษัทฯ ได้เน้นย้ําให้พนักงานต้อนรับบนเครื่องบินปฏิบัติตามมาตรการความปลอดภัยอย่างเคร่งครัดขณะปฏิบัติหน้าที่บนเที่ยวบิน อาทิ สวมชุดป้องกัน สวมหน้ากากอนามัย และถุงมือ รวมทั้งคอยสังเกตอาการผู้โดยสารในระหว่างเที่ยวบิน ซึ่งจะใช้รูปแบบเดียวกันในการปฏิบัติงานสําหรับการรับผู้โดยสารคนไทยจากนิวซีแลนด์ในวันที่ 27 เมษายน 2563 อีกด้วย
นอกจากนี้ ทีมนักบินและพนักงานต้อนรับบนเครื่องบินที่เป็นจิตอาสาร่วมกันจัดทํา Face Shield เพื่อมอบเป็นของที่ระลึกให้แก่ผู้โดยสาร สําหรับนํามาใช้หากจําเป็นเมื่อเดินทางเข้าและออกจากประเทศไทย นับเป็นความปรารถนาดีและความใส่ใจที่ทีม
จิตอาสานักบินและพนักงานต้อนรับบนเครื่องบินมอบให้แก่ผู้โดยสารทั้งชาวไทยและชาวต่างประเทศ อีกทั้งพนักงานจิตอาสาของฝ่ายบริการลูกค้าภาคพื้นได้ร่วมกันทํา Face Shield เพื่อมอบให้เพื่อนพนักงานในฝ่ายบริการลูกค้าภาคพื้นที่ต้องปฏิบัติงานในการดูแลต้อนรับผู้โดยสาร
อนึ่ง ถึงแม้ว่าบริษัทฯ ได้หยุดทําการบินเป็นการชั่วคราว แต่บริษัทฯ ไม่หยุดที่จะมอบบริการจากใจให้ผู้โดยสารทุกท่าน และภารกิจนี้นับป็นอีกหนึ่งความภาคภูมิใจที่การบินไทยได้มีส่วนร่วมปฏิบัติการพาคนไทยกลับบ้านได้สําเร็จลุล่วงด้วยดี เหมือนในอดีตที่การบินไทยได้ปฏิบัติภารกิจต่างๆ
รัฐบาลไทย-ข่าวทำเนียบรัฐบาล-กมอ. เร่งมาตรฐาน กรกฎาคม ไฟเขียว 14 เรื่อง
วันอังคารที่ 4 กันยายน 2561
กมอ. เร่งมาตรฐาน กรกฎาคม ไฟเขียว 14 เรื่อง
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม เปิดเผยมติที่ประชุมคณะกรรมการมาตรฐานผลิตภัณฑ์อุตสาหกรรม (กมอ.) ครั้งล่าสุดที่ผ่านมา เมื่อวันที่ 24 กรกฎาคม 2561 ที่ประชุมเห็นชอบร่างมาตรฐานผลิตภัณฑ์อุตสาหกรรม (มอก.) จํานวน 14 เรื่อง
มติการประชุม กมอ. ประจําเดือนกรกฎาคม เห็นชอบร่างมาตรฐานจํานวน 14 เรื่อง ให้ “ตู้เย็น และเหล็กโครงสร้าง” เป็นมาตรฐานบังคับ เร่ง สมอ. ดําเนินการเพื่อประกาศในราชกิจจา-นุเบกษาต่อไป
นายอภิจิณ โชติกเสถียร เลขาธิการสํานักงานมาตรฐานผลิตภัณฑ์อุตสาหกรรม เปิดเผยมติที่ประชุมคณะกรรมการมาตรฐานผลิตภัณฑ์อุตสาหกรรม (กมอ.) ครั้งล่าสุดที่ผ่านมา เมื่อวันที่ 24 กรกฎาคม 2561 ที่ประชุมเห็นชอบร่างมาตรฐานผลิตภัณฑ์อุตสาหกรรม (มอก.) จํานวน 14 เรื่อง ดังนี้
มาตรฐานบังคับ
1. มอก. 2214 ตู้เย็นและตู้เย็นแบบมีช่องแช่เยือกแข็ง สําหรับใช้ในที่อยู่อาศัย ข้อกําหนดด้านความปลอดภัย
2. มอก. 2186 ตู้เย็นและตู้เย็นแบบมีช่องแช่เยือกแข็ง สําหรับใช้ในที่อยู่อาศัย ข้อกําหนดด้านสิ่งแวดล้อม : ประสิทธิภาพพลังงาน
3. มอก. 1228 เหล็กโครงสร้างรูปพรรณขึ้นรูปเย็น สําหรับงานโครงสร้างทั่วไป
มาตรฐานทั่วไป
1. มอก. 2908 เครื่องตัดวงจรกระแสเหลือแบบมีหรือไม่มีอุปกรณ์ป้องกันกระแสเกินสําหรับเต้ารับใช้ในที่อยู่อาศัยและการใช้ในลักษณะที่คล้ายกัน
2. มอก. 2909 เครื่องตัดวงจรไฟฟ้า-อุปกรณ์กระแสเหลือแบบพกพาชนิดตัดต่อสายดินเพื่อการป้องกันสําหรับใช้งานกับยานยนต์พลังแบตเตอรี่และมีฉนวนไฟฟ้าเป็นประเภท 1
3. มอก. 2910 อุปกรณ์ไฟฟ้า-เครื่องตัดวงจรกระแสเหลือแบบพกพาชนิดไม่มีอุปกรณ์ป้องกันกระแสเกินสําหรับการใช้งานในที่อยู่อาศัยและการใช้ในลักษณะที่คล้ายกัน
4. มอก. 10007 การบริหารงานคุณภาพ-แนวทางสําหรับการจัดการโครงแบบ
5. มอก. 45001 ระบบการจัดการอาชีวอนามัยและความปลอดภัย-ข้อกําหนดและข้อแนะนําในการใช้
6. มอก. 844 รถจักรยาน เฉพาะด้านความปลอดภัย เล่ม 1 คําศัพท์และบทนิยาม
7. มอก. 720 ชุดให้เลือดใช้ครั้งเดียว
8. มอก. 764 ชุดปีกผีเสื้อใช้ครั้งเดียว
9. มอก. 2517 หลอดให้สารละลายทางหลอดเลือดแบบมีเข็มนําใช้ครั้งเดียว
10. มอก. 10006 การบริหารงานคุณภาพ-แนวทางการบริหารงานคุณภาพสําหรับโครงการ
11. มอก. 31000 การบริหารความเสี่ยง-หลักการและแนวทางการบริหารความเสี่ยง
เลขาธิการ สมอ. กล่าวเพิ่มเติมว่า มาตรฐานดังกล่าวมีทั้งมาตรฐานที่กําหนดขึ้นใหม่ และมาตรฐานที่ประกาศใช้แล้วนํามาปรับปรุงแก้ไขใหม่ เพื่อให้มีความทันสมัย เหมาะสมกับการใช้งาน สอดคล้องกับสถานการณ์และเทคโนโลยี ที่เปลี่ยนแปลงไป ทั้งนี้ ผู้ประกอบการและผู้ที่เกี่ยวข้องสามารถติดตามการดําเนินงานด้านการมาตรฐานและความคืบหน้าด้านการมาตรฐานได้ที่ www.tisi.go.th หรือ www.facebook.com/tisiofficial หรือสอบถามเพิ่มเติมได้ที่ กองกฎหมาย สมอ. โทรศัพท์ 0 2202 3322
31 สิงหาคม 2561
รัฐบาลไทย-ข่าวทำเนียบรัฐบาล-“ก.ยุติธรรม” ประชุมคณะกรรมการกองทุนยุติธรรม ครั้งที่ ๘/๒๕๖๐
วันจันทร์ที่ 25 กันยายน 2560
“ก.ยุติธรรม” ประชุมคณะกรรมการกองทุนยุติธรรม ครั้งที่ ๘/๒๕๖๐
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม เป็นประธานการประชุมคณะกรรมการกองทุนยุติธรรม ครั้งที่ ๘/๒๕๖๐
รัฐบาลไทย-ข่าวทำเนียบรัฐบาล-ยธ. หารือร่วมกับกองทัพภาคที่ 4 และ ศอ.บต. เรื่องบ้านกึ่งวิถี (Halfway house)
วันศุกร์ที่ 29 มิถุนายน 2561
ยธ. หารือร่วมกับกองทัพภาคที่ 4 และ ศอ.บต. เรื่องบ้านกึ่งวิถี (Halfway house)
ยธ. หารือร่วมกับกองทัพภาคที่ 4 และ ศอ.บต. เรื่องบ้านกึ่งวิถี (Halfway house)
ในวันพฤหัสบดีที่ 28 มิถุนายน 256๑ เวลา 14.00 น.
ณ ห้องรับรองกองอํานวยการรักษาความมั่นคงภายในราชอาณาจักร (กอ.รมน.) อําเภอยะรัง จังหวัดปัตตานี
นางกรรณิการ์ แสงทอง รองปลัดกระทรวงยุติธรรม
ร่วมหารือกับพลตรี วัลลภ ฐิติกุล รองแม่ทัพภาคที่ 4
และรองผู้อํานวยการกองอํานวยการรักษาความมั่นคงภายในภาค 4 ส่วนหน้า
ในประเด็นการขอรับคําแนะนําในการดําเนินงานในเรื่องการกําหนดแนวทางการจัดระบบอาสาสมัครสาธารณสุขในเรือนจําและการพัฒนาชุมชนกาแลตาแป จังหวัดนราธิวาสให้เป็นบ้านกึ่งวิถี (Halfway house)
โดยเน้นเรื่องการบูรณาการร่วมกับหน่วยงานที่เกี่ยวข้องในการดําเนินงานบ้านกึ่งวิถี
เพื่อให้พื้นที่ชุมชนบ้านกาแลตาแปเป็นพื้นที่ศึกษาและดําเนินงานอย่างมีประสิทธิภาพ
ที่มีกลไกการทํางาน และการจัดทําแผนการดําเนินงานที่เสริมสร้างองค์ความรู้ที่มีประโยชน์ต่อการพัฒนาชุมชน
โดยมีผู้บริหารของหน่วยงานในสังกัดกระทรวงยุติธรรม ข้าราชการทหารในสังกัดกองทัพภาคที่ 4
รวมทั้งข้าราชการ และเจ้าหน้าที่จากกระทรวงยุติธรรม เข้าร่วมประชุมฯ
ในโอกาสนี้ รองปลัดกระทรวงยุติธรรม กล่าวว่า กระทรวงยุติธรรมและหน่วยงานที่เกี่ยวข้อง
ที่มีภารกิจหน้าที่ดูแลผู้กระทําผิด โดยเฉพาะอย่างยิ่งผู้ติดยาเสพติดในระบบบังคับบําบัดและระบบสมัครใจนั้น
จะมีระบบสาธารณสุขเข้ามาดูแลเรื่องการรักษา บําบัด
โดยผู้ที่จะเข้ามาสู่ระบบบังคับบําบัด คือ ผู้ที่จะต้องรับการฟื้นฟู และผู้ที่จะต้องโทษ
ทั้งนี้ การประชุมได้พิจารณาแนวทางการทําให้ผู้ต้องขังได้เรียนรู้และพัฒนาตนเอง
รวมทั้งสร้างงาน สร้างอาชีพให้แก่ผู้ต้องขังที่พ้นโทษออกจากเรือนจําไปได้มีงานมีอาชีพ
กลับไปอยู่ในสังคมได้ปกติสุข
ซึ่งจากการศึกษา พบว่า มีการรวมตัวกันของชุมชนในการดําเนินงานสร้างบ้านกึ่งวิถี
ยกตัวอย่างในชุมชนกาแลตาแป ซึ่งดูแลผู้ที่ติดยาเสพติดได้มาบําบัดเพื่อจะช่วยพัฒนาพฤตินิสัย
สร้างงาน สร้างอาชีพ ดูแลเพื่อไม่ให้กลับไปกระทําผิดซ้ําอีก
นอกจากนี้ มีโครงการกําลังใจในพระดําริพระเจ้าหลานเธอ พระองค์เจ้าพัชรกิติยาภา
ในการดําเนินงานให้ผู้ต้องขังหลายด้าน เช่น โครงการแม่และเด็ก
โครงการน้อมนําปรัชญาเศรษฐกิจพอเพียงมาปรับใช้ในเรือนจํา
การนําแนวทางการพัฒนาทางเลือก (Alternative Development) มาประยุกต์ในงานพัฒนาผู้ต้องขัง
และการพัฒนาอาชีพเพื่อรองรับหลังพ้นโทษ
ดังนั้น การให้ชุมชนเข้ามามีส่วนช่วยในเรื่องการสร้างงานสร้างอาชีพ
และการดําเนินงานของบ้านกึ่งวิถีที่มีชุมชนช่วยเหลือสนับสนุนการดูแลผู้จะพ้นโทษ
มีลักษณะบ้านพึ่งพาระหว่างที่ควบคุมก็จะเป็นเรื่องที่ดี
โดยที่ผ่านมาเมื่อปล่อยตัวไปสู่ชุมชนแล้วอาจจะมีปัญหาเพราะว่าเขาอาจจะกระทําผิดซ้ําอีก
เพราะฉะนั้นต้องมีสถานที่ที่จะทําให้เขาได้ทดลองใช้ชีวิตในช่วงระยะเวลาหนึ่ง
หรืออาจมีระบบของการบังคับอย่างน้อย เพื่อจัดโปรแกรมบางส่วนเป็นการพัฒนาพฤตินิสัย
แม้ว่าจะอยู่ในเรือนจํามาแล้วก็ผ่านกระบวนการกล่อมเกลาและพัฒนาพฤตินิสัยมาแล้ว
จึงควรให้โปรแกรมเพิ่มเติมในเรื่องการเตรียมพร้อมในการกลับไปสู่ชุมชน
การสร้างงาน สร้างอาชีพ การส่งเสริมสนับสนุนทุนประกอบอาชีพ ดูความพร้อม ความถนัดของแต่ละคน
ดังนั้น การดําเนินงานบ้านกึ่งวิถีจึงจําเป็นที่จะต้องอาศัยความร่วมมือจากหลายฝ่าย
และการประชุมครั้งนี้เพื่อแลกเปลี่ยน และขอรับคําแนะนําจากมุมมองของงานด้านความมั่นคง
หรือประเด็นข้อห่วงใยต่าง ๆ เพื่อให้การทํางานของกระทรวงยุติธรรมบรรลุผลสําเร็จต่อไป
รัฐบาลไทย-ข่าวทำเนียบรัฐบาล-รพ.เชียงรายประชานุเคราะห์ บริการเชิงรุกส่งทีมดูแลประชาชนในแหล่งท่องเที่ยว ช่วงปีใหม่ 63
วันศุกร์ที่ 27 ธันวาคม 2562
รพ.เชียงรายประชานุเคราะห์ บริการเชิงรุกส่งทีมดูแลประชาชนในแหล่งท่องเที่ยว ช่วงปีใหม่ 63
โรงพยาบาลเชียงรายประชานุเคราะห์ เตรียมความพร้อมระบบบริการการแพทย์ฉุกเฉิน เพิ่มบุคลากร
ร้อยละ 30 และแพทย์ที่ปรึกษา ตลอด 24 ชั่วโมง พร้อมออกหน่วยบริการนอกสถานที่ในแหล่งท่องเที่ยวสําคัญ ดูแลประชาชนและนักท่องเที่ยวตลอดเทศกาลปีใหม่ 2563
นายแพทย์พิศิษฐ์ ศรีประเสริฐ รองปลัดกระทรวงสาธารณสุข ให้สัมภาษณ์ว่า ได้รับมอบหมายจากนายแพทย์สุขุม กาญจนพิมาย ปลัดกระทรวงสาธารณสุข ลงพื้นที่ให้กําลังใจเจ้าหน้าที่ผู้ปฏิบัติงานช่วงเทศกาลปีใหม่ ที่โรงพยาบาลเชียงรายประชานุเคราะห์ ซึ่งเป็นโรงพยาบาลศูนย์ที่มีระบบรองรับการรับ-ส่งต่อผู้ป่วยจากสถานพยาบาลอื่นๆ ในพื้นที่จังหวัดเชียงราย จึงได้มีการเตรียมความพร้อมด้านบุคลากร เพิ่มอัตรากําลังบุคลากรห้องฉุกเฉินและแพทย์ที่ปรึกษามากกว่าเดิม ร้อยละ 30 นอกจากนี้ ได้เตรียมเลือดสํารองและห้องผ่าตัดอย่างเพียงพอ ด้านการรักษาพยาบาล มีระบบทางด่วน (Trauma Fast Track) สําหรับการคัดกรองผู้ป่วยให้ได้รับการดูแลอย่างทันเวลา เพื่อลดการเสียชีวิตและความพิการ เตรียมแผนการจัดการรองรับอุบัติเหตุหมู่ แผนระงับเหตุรุนแรงในสถานพยาบาลร่วมกับสถานีตํารวจ จัดเจ้าหน้าที่ตํารวจประจําห้องฉุกเฉิน ทั้งนี้ หากอุบัติเหตุจราจรที่มีคู่กรณีหรือเป็นเหตุทําให้มีผู้อื่นได้รับบาดเจ็บหรือเสียชีวิต จะมีการเจาะตรวจวัดระดับแอลกอฮอล์ทุกราย
นอกจากนี้ มีการจัดหน่วยบริการนอกสถานที่ ในสถานที่ท่องเที่ยวที่สําคัญ ได้แก่ วัดร่องขุ่น และวัดห้วยปลากั้ง เนื่องจากในช่วงเทศกาลจะมีนักท่องเที่ยวมาเที่ยวจํานวนมาก เพื่อเป็นจุดพักช่วยป้องกันอุบัติเหตุ โดยมีบริการปฐมพยาบาล ให้คําปรึกษาสุขภาพ ตรวจสุขภาพเบื้องต้น และนวดแผนไทย และได้ส่งทีมปฏิบัติงานในด่านชุมชน 7 อําเภอร่วมกับหน่วยงานจังหวัด ได้แก่ ด่านชุมชนอําเภอเมือง เทิง เชียงแสน แม่สาย แม่ฟ้าหลวง แม่จัน เวียงชัย ทั้งนี้เพื่อลดจํานวนผู้บาดเจ็บและเสียชีวิตจากอุบัติเหตุให้ได้มากที่สุด
สําหรับข้อมูลอุบัติเหตุจราจรในช่วงปีใหม่ 7 วันอันตราย ปี 2562 พื้นที่จังหวัดเชียงราย โรงพยาบาลเชียงรายประชานุเคราะห์ให้การรักษาผู้บาดเจ็บจํานวน 80 คน มีผู้เสียชีวิต 8 ราย ในจํานวนนี้ 7 ราย เสียชีวิต ในที่เกิดเหตุ สาเหตุมาจากผู้ขับขี่เมาสุรา ร้อยละ 50 พาหนะที่เกิดอุบัติเหตุมากที่สุดคือ รถจักรยานยนต์ ร้อยละ 80 และเกิดเหตุที่ถนนทางหลวง ร้อยละ 52
************************* 27 ธันวาคม 2562
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงทรัพยากรธรรมชาติและสิ่งแวดล้อมแห่งประเทศไทย ให้การต้อนรับ รัฐมนตรีว่าการกระทรวงสิ่งแวดล้อม พลังงาน และการเปลี่ยนแปลงสภาพภูมิอากาศ แห่งสาธารณรัฐเซเชลย์
วันศุกร์ที่ 27 มกราคม 2560
รัฐมนตรีว่าการกระทรวงทรัพยากรธรรมชาติและสิ่งแวดล้อมแห่งประเทศไทย ให้การต้อนรับ รัฐมนตรีว่าการกระทรวงสิ่งแวดล้อม พลังงาน และการเปลี่ยนแปลงสภาพภูมิอากาศ แห่งสาธารณรัฐเซเชลย์
รัฐมนตรีว่าการกระทรวงทรัพยากรธรรมชาติและสิ่งแวดล้อมแห่งประเทศไทย ให้การต้อนรับรัฐมนตรีว่าการกระทรวงสิ่งแวดล้อม พลังงาน และการเปลี่ยนแปลงสภาพภูมิอากาศ แห่งสาธารณรัฐเซเชลย์ เนื่องในโอกาสเดินทางเยือนไทยเพื่อดูงานด้านพฤกษศาสตร์และการจัดการทรัพยากรทางทะเล
นางสุพัตรา ศรีไมตรีพิทักษ์ อธิบดีกรมความร่วมมือระหว่างประเทศ กระทรวงการต่างประเทศ และผู้บริหารระดับสูงองค์การสวนพฤกษศาสตร์ นํานายเอเตียง ดิดิแอร์ ซีซ่าร์ด๊อกเล่ย์รัฐมนตรีว่าการกระทรวงสิ่งแวดล้อม พลังงาน และการเปลี่ยนแปลงสภาพภูมิอากาศ และ นายมอริสฌองเลียวนาร์ดลูสโตว์-ลาลองรัฐมนตรีว่าการกระทรวงท่องเที่ยว การบินพลเรือน ท่าเรือ และทะเล พร้อมด้วยผู้แทนระดับสูงขององค์การสวนพฤกษศาสตร์สาธารณรัฐเซเชลย์ เข้าเยี่ยมคารวะ พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อมของไทย เนื่องในโอกาสเดินทางเยือนไทยเพื่อดูงานด้านพฤกษศาสตร์และการจัดการทรัพยากรทางทะเลและชายฝั่ง ระหว่างวันที่ 21 - 28มกราคม 2560 ณ. จังหวัดเชียงใหม่ จังหวัดจันทบุรี และจังหวัดชลบุรี
โนโอกาสนี้ รัฐมนตรีว่าการกระทรวงสิ่งแวดล้อม พลังงาน และการเปลี่ยนแปลงสภาพภูมิอากาศ แห่งสาธารณรัฐเซเชลย์ ขอบคุณประเทศไทยที่ได้ให้การสนับสนุน ทางวิชาการด้านการจัดการพฤกษศาสตร์รวมทั้งผู้เชี่ยวชาญและพันธุ์ไม้สําหรับสวนพฤกษศาสตร์ที่สาธารณรัฐเซเชลย์และรัฐมนตรีว่าการกระทรวงท่องเที่ยว การบินพลเรือน ท่าเรือ และทะเล ขอให้ประเทศไทยสนับสนุนทางด้านวิชาการเรื่องการท่องเที่ยว เนื่องจากเห็นว่าประเทศไทยมีความก้าวหน้าทั้งด้านการจัดการทรัพยากรธรรมชาติและสิ่งแวดล้อมและการท่องเที่ยว
ทั้งนี้ รัฐมนตรีว่าการกระทรวงทรัพยากรธรรมชาติและสิ่งแวดล้อมแจ้งในเบื้องต้นว่าตามหลักการประเทศไทยยินดีมีความร่วมมือกับทุกประเทศทั้งในด้านทรัพยากรธรรมชาติและสิ่งแวดล้อมและด้านการท่องเที่ยว และยินดีสนับสนุนสาธารณรัฐเซเชลย์โดยในส่วนด้านการท่องเที่ยวนั้นจะได้ประสานกับรัฐมนตรีว่าการกระทรวงท่องเที่ยวและกีฬาถึงความเป็นไปได้ที่จะมีความร่วมมือด้านการท่องเที่ยวร่วมกันระหว่างสองประเทศต่อไปเพื่อเป็นการกระชับความสัมพันธ์ระหว่างสองประเทศให้แน่นแฟ้นยิ่งขึ้น
รัฐบาลไทย-ข่าวทำเนียบรัฐบาล-โครงการ สธค. โรงรับจำนำของรัฐ สู้ภัยโควิด 19
วันจันทร์ที่ 6 เมษายน 2563
โครงการ สธค. โรงรับจํานําของรัฐ สู้ภัยโควิด 19
วันอาทิตย์ที่ 5 เมษายน 2563
ต่อจากนี้ไป ขอเชิญรับฟังไทยคู่ฟ้า ครับ
รัฐบาลอนุมัติให้สถานธนานุเคราะห์ หรือ โรงรับจํานําของรัฐ บรรเทาความเดือดร้อนแก่ประชาชนที่ได้รับผลกระทบจากการระบาดของเชื้อไวรัสโคโรนา 2019 วงเงินรวม 2,000 ล้านบาท โดยขยายเวลาตั๋วจํานํา จาก 4 เดือน 30 วัน เป็น 4 เดือน 120 วัน โดยไม่คิดดอกเบี้ยในส่วนที่ขยายระยะเวลา สําหรับผู้ใช้บริการวงเงินต้นไม่เกิน 10,000 บาท ที่มีตั๋วจํานําตั้งแต่ 3 ม.ค. - 31 มี.ค.63 จํากัด 1 คน 1 สิทธิ ส่วนผู้ที่มาใช้บริการจํานําใหม่ ตั้งแต่ 1 เม.ย. - 31 พ.ค. 63 วงเงินต้นไม่เกิน 15,000 บาท จะคิดดอกเบี้ยเพียงร้อยละ 0.125 ต่อเดือน จํากัดสิทธิ 1 คน ต่อตั๋ว 1 ใบ ต่อ 1 รอบการจํานํา ซึ่งคาดว่าจะช่วยเหลือขยายเวลาตั๋วจํานําได้ 41,000 ราย และลดดอกเบี้ยรับจํานํา 177,600 ราย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกฯ ขอความร่วมมืองดเดินทาง อยู่บ้าน สกัดกั้นโควิด-19
วันพฤหัสบดีที่ 19 มีนาคม 2563
นายกฯ ขอความร่วมมืองดเดินทาง อยู่บ้าน สกัดกั้นโควิด-19
นายกฯ ขอความร่วมมืองดเดินทาง อยู่บ้าน สกัดกั้นโควิด-19
วันที่ 19 มีนาคม 2563 ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรีเปิดเผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ฝากถึงประชาชนโดยเฉพาะผู้ที่อยู่ในเขตกรุงเทพมหานครและปริมณฑลพํานักอยู่ในบ้าน ขอให้งดการเดินทางไปต่างจังหวัดหรือเลื่อนการเดินทางในช่วงเวลานี้ออกไปก่อน ซึ่งเป็นหนึ่งในมาตรการเข้มข้นที่สุด ที่จะช่วยสกัดกั้นการแพร่กระจายของเชื้อโควิด-19 และขณะนี้รัฐบาลได้เตรียมทุกมาตรการที่เกี่ยวข้องไว้สําหรับการปฏิบัติได้ทันทีหากสถานการณ์รุนแรงขึ้น ส่วนการไปทานอาหารนอกบ้าน พบปะสังสรรค์ ควรงดเช่นกัน แทนการไปนั่งทานอาหารที่ร้าน ขอให้ซื้อกลับบ้านหรือให้ส่งบ้านจะเหมาะสมกับสถานการณ์ในวันนี้ และประชาชนต้องร่วมมือกันปฏิบัติตามมาตรการและแนวทางที่รัฐบาลกําหนด เพื่อลดโอกาสการแพร่กระจายของไวรัสโควิด-19 ในพื้นที่สาธารณะ รวมทั้งในครัวเรือนด้วย
รัฐบาลไทย-ข่าวทำเนียบรัฐบาล-ปรับปรุงวิธีดำเนินโครงการสินเชื่อชะลอการขายข้าวเปลือกนาปี
วันพุธที่ 19 กันยายน 2561
ปรับปรุงวิธีดําเนินโครงการสินเชื่อชะลอการขายข้าวเปลือกนาปี
รัฐบาลวิเคราะห์ทบทวนความเสี่ยงของโครงการสินเชื่อชะลอการขายข้าวเปลือกนาปี เพื่อกํากับดูแลรักษาข้าวทั้งปริมาณและคุณภาพ ป้องกันปัญหาที่อาจจะเกิดขึ้นเช่นเดียวกับโครงการรับจํานําข้าวที่ผ่านมา โดยกําหนดให้เกษตรกรและสถาบันเกษตรกรจัดเก็บข้าวในยุ้งฉางของตัวเอง
อังคารที่ 18 ก.ย.61
ปรับปรุงวิธีดําเนินโครงการสินเชื่อชะลอการขายข้าวเปลือกนาปี
ต่อจากนี้ไป ขอเชิญรับฟังไทยคู่ฟ้า ครับ
รัฐบาลวิเคราะห์ทบทวนความเสี่ยงของโครงการสินเชื่อชะลอการขายข้าวเปลือกนาปี เพื่อกํากับดูแลรักษาข้าวทั้งปริมาณและคุณภาพ ป้องกันปัญหาที่อาจจะเกิดขึ้นเช่นเดียวกับโครงการรับจํานําข้าวที่ผ่านมา โดยกําหนดให้เกษตรกรและสถาบันเกษตรกรจัดเก็บข้าวในยุ้งฉางของตัวเอง และยกเลิกการให้เช่ายุ้งฉางหรือสถานที่เก็บข้าว รวมทั้งปรับปรุงวิธีการเก็บรักษาข้าวเปลือกให้มีความรัดกุมมากยิ่งขึ้นโดยให้บรรจุในกระสอบป่านหรือถุง Big bag หรือมีระบบการระบายอากาศอย่างเหมาะสม เพื่อไม่ให้ข้าวเสื่อมสภาพ นอกจากนี้เกษตรกรที่ฝากเก็บข้าวไว้ที่สหกรณ์หรือสถาบันเกษตรกรจะได้รับค่าเก็บรักษาข้าวเปลือกจากเดิมตันละ 500 บาท เป็นตันละ 1,000 บาท เพื่อให้เกษตรกรได้รับประโยชน์โดยตรงอีกด้วย
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​รองประธานคณะกรรมการพัฒนาและปฏิรูปแห่งชาติจีน เข้าเยี่ยมคารวะ รองนายกรัฐมนตรี
วันพฤหัสบดีที่ 31 พฤษภาคม 2561
​รองประธานคณะกรรมการพัฒนาและปฏิรูปแห่งชาติจีน เข้าเยี่ยมคารวะ รองนายกรัฐมนตรี
​รองประธานคณะกรรมการพัฒนาและปฏิรูปแห่งชาติจีน เข้าเยี่ยมคารวะ รองนายกรัฐมนตรี
วันนี้ (31 พฤษภาคม 2561) เวลา 15.30 น. นายนิ่ง จี๋เจ๋อ (Mr. Ning Jizhe) รองประธานคณะกรรมการพัฒนาและปฏิรูปแห่งชาติจีนเข้าเยี่ยมคารวะนายสมคิด จาตุศรีพิทักษ์ รองนายกรัฐมนตรี ณ ห้องรับรอง 1 ตึกบัญชาการ 1 ทําเนียบรัฐบาล สรุปสาระสําคัญการหารือ ดังนี้
รองนายกรัฐมนตรียินดีต้อนรับรองประธานคณะกรรมการพัฒนาและปฏิรูปแห่งชาติจีนในโอกาสเดินทางเยือนไทยเพื่อเป็นประธานการประชุมคณะกรรมการร่วมด้านรถไฟระหว่างไทย - จีน ครั้งที่ 24 ร่วมกับรัฐมนตรีว่าการกระทรวงคมนาคม พร้อมแสดงความยินดีที่รองประธานคณะกรรมการพัฒนาและปฏิรูปแห่งชาติจีนเข้ามารับหน้าที่หัวหน้าคณะเจรจาฝ่ายจีนในโครงการรถไฟไทย - จีน ซึ่งเป็นโครงการที่สําคัญอย่างยิ่ง และหวังว่าการทํางานระหว่างหน่วยงานของทั้งสองฝ่ายจะราบรื่นและเกื้อกูลกันดังเช่นที่ผ่านมา
ในการนี้ รองประธานคณะกรรมการพัฒนาและปฏิรูปแห่งชาติจีนกล่าวว่าเมื่อช่วงเช้าได้มีโอกาสเข้าร่วมงานสัมมนา “China - Japan Cooperation on the Eastern Economic Corridor of Thailand” ซึ่งสถานเอกอัครราชทูตจีนประจําประเทศไทย สํานักงานคณะกรรมการนโยบาย เขตพัฒนาพิเศษภาคตะวันออก และสถานเอกอัครราชทูตญี่ปุ่นประจําประเทศไทยร่วมกันจัดขึ้น ซึ่งในงานสัมมนาดังกล่าวทั้งจีนและญี่ปุ่นต่างเล็งเห็นความสําคัญของพื้นที่ EEC ซึ่งมีที่ตั้งทางภูมิศาสตร์ที่ดีและมีศักยภาพ และเชื่อมั่นว่าภายใต้ความร่วมมือของทั้งสามฝ่าย จะช่วยส่งเสริมให้ไทย จีน และญี่ปุ่นมีการเจริญเติบโตและการพัฒนาทางเศรษฐกิจอย่างยั่งยืน
โอกาสนี้ รองนายกรัฐมนตรีเชิญชวนภาคเอกชนจีน โดยเฉพาะบริษัทฯ ที่มีความเชี่ยวชาญด้านเทคโนโลยีและนวัตกรรมสมัยใหม่ เข้ามาลงทุนในพื้นที่ EEC ซึ่งจะได้รับสิทธิประโยชน์ต่างๆ จากรัฐบาลด้วย
สําหรับโครงการ The Greater Bay Area (GBA) เพื่อพัฒนา 11 เมืองสําคัญของจีนนั้น รองนายกรัฐมนตรีเห็นว่า โครงการดังกล่าวสามารถเชื่อมโยงกับโครงการ EEC ของไทย ซึ่งจะเพิ่มขีดความสามารถในการแข่งขันในอนาคตทั้งนี้รองประธานคณะกรรมการพัฒนาและปฏิรูปแห่งชาติจีนกล่าวสนับสนุนข้อคิดเห็นดังกล่าว พร้อมยืนยันที่จะสนับสนุนและส่งเสริมความร่วมมือระหว่างไทย - จีน ในโครงการต่าง ๆ ให้เกิดเป็นรูปธรรมอย่างแท้จริง
รัฐบาลไทย-ข่าวทำเนียบรัฐบาล-รอง ลธน.ม.เรณูฯ เป็นประธานการประชุมคณะกรรมการดำเนินโครงการตลาดคลองผดุงกรุงเกษม ครั้งที่ 6/2560
วันเสาร์ที่ 24 มิถุนายน 2560
รอง ลธน.ม.เรณูฯ เป็นประธานการประชุมคณะกรรมการดําเนินโครงการตลาดคลองผดุงกรุงเกษม ครั้งที่ 6/2560
ที่ประชุมได้พิจารณาและมีมติเห็นชอบการประเมินผลการจัดงาน “Thailand Best Local Product  สุดยอดสินค้า หลากหลายทั่วไทย หาได้ในที่เดียว”
วันนี้ (23 มิถุนายน 2560) เวลา 10.00 น. ณ ห้องประชุม 301 ตึกบัญชาการ 1 ทําเนียบรัฐบาล นางสาวเรณู ตังคจิวางกูร รองเลขาธิการนายกรัฐมนตรีฝ่ายการเมือง เป็นประธานการประชุมคณะกรรมการดําเนินโครงการตลาดคลองผดุงกรุงเกษม ครั้งที่ 6/2560
ที่ประชุมได้พิจารณาและมีมติเห็นชอบการประเมินผลการจัดงาน “Thailand Best Local Product สุดยอดสินค้า หลากหลายทั่วไทย หาได้ในที่เดียว” ระหว่างเดือนพฤษภาคม – มิถุนายน 2560 จัดโดย กรมการพัฒนาชุมชน กระทรวงมหาดไทย ซึ่งประสบผลสําเร็จเป็นอย่างดี มีรายได้กระจายสู่ชุมชน ในช่วง 2 เดือนดังกล่าวกว่า 120 ล้านบาท ส่งผลให้ผู้ประกอบการ ซึ่งเป็นผู้ประกอบการรายย่อยและกลุ่มเกษตรกรมีรายได้เสริมมากขึ้น และมีคุณภาพชีวิตที่ดี
พร้อมกันนี้ ที่ประชุมได้พิจารณาและมีมติเห็นชอบการมอบประกาศนียบัตรงานดังกล่าว ประจําเดือนมิถุนายน 2560 และการแถลงข่าวพร้อมแนวทางการประชาสัมพันธ์การจัดงานฯในเดือนกรกฎาคม 2560 (1-24 กรกฎาคม 2560) โดยกรมการพัฒนาชุมชน กระทรวงมหาดไทย ซึ่งจะจัดงานขึ้นในวันเสาร์ที่ 24 มิถุนายน 2560 เวลา 14.00 น. ณ เวทีกลางตลาดคลองผดุงกรุงเกษม ข้างทําเนียบรัฐบาล
ตอนท้ายของการประชุม ได้พิจารณาและมีมติเห็นชอบตามที่ธนาคารออมสิน ขอนํารถโมบายเพื่อประชาสัมพันธ์ธุรกิจเงินฝากที่ตลาดคลองผดุงกรุงเกษม ข้างทําเนียบรัฐบาล อาทิ เงินฝาก สลากออมสิน บัตรเครดิต บัตร ATM และธุรกรรมทางอิเล็กทรอนิกส์อื่นๆ ซึ่งจะอํานวยความสะดวก ในการทําธุรกรรมทางการเงิน ให้กับประชาชนและผู้ประกอบการรายย่อยและกลุ่มเกษตรกรในตลาดคลองผดุงกรุงเกษม
อนึ่ง ไฮไลท์ภายในงานเดือนกรกฎาคม 2560 ประกอบบด้วย สินค้าเด่น อาทิ
- ทอง จ.สุโขทัย , ผ้าหมักโคลน จ.มุกดาหาร , ผ้าไหมนาโพธิ์ จ.บุรีรัมย์ , ผ้าตีนจก จ.อุตรดิตถ์ , ผ้าบาติก จ.นราธิวาส , เสื่อกกจันทบูร จ.จันทบุรี , หมอนขิดยางพารา จ.ยโสธร , จักสาน จ.เลย , สบู่รังไหม จ.อุบลราชธานี
- OTOP ขึ้นเครื่องบิน อาทิ ผลิตภัณฑ์จากกะลา จ.เชียงใหม่ , เซรามิค จ.ลําปาง
- OTOP ส่งออก อาทิ ผลไม้แปรรูป จ.เพชรบุรี , กล้วยฉาบ จ.สุโขทัย
- อาหารชวนชิม อาทิ ซี่โครงหมูอบน้ําผึ้ง จ.ภูเก็ต , หมี่เบตง จ.ยะลา , ปูนิ่มทอด จ.ระนอง , ผัดหมี่ จ.นครราชสีมา , ไก่ย่างเขาสวนกวาง จ.ขอนแก่น , อาหารเด่นเมนูเด็ดจากหมู่บ้าน OTOP เพื่อการท่องเที่ยว
- สินค้าผลผลิตทางการเกษตร อาทิ ลําไยปลอดสาร จ.ลําพูน , ทุเรียน จ.ระยอง , สับปะรดห้วยมุ่น จ.อุตรดิตถ์ , เงาะนาสาร จ.สุราษฎร์ธานี
- กระเป๋าแบรนด์เนม รอบละ 5 แบรนด์ และสินค้าที่ บริษัท ประชารัฐรักสามัคคีประเทศไทย จํากัด เข้าไปส่งเสริมและสนับสนุน
โอกาสนี้ รองเลขาธิการนายกรัฐมนตรีฝ่ายการเมือง ได้กล่าวให้สัมภาษณ์ผู้แทนสื่อมวลชน โดยได้เชิญชวนประชาชนมาร่วม ชม ชิม ช้อปงาน ฯ ดังกล่าว ประจําเดือนมิถุนายน 2560 ซึ่งจะจัดถึงวันเสาร์ที่ 24 มิถุนายน 2560 ระหว่างเวลา 10.00-19.00 น.
**********************************************
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมว.กก. ร่วมในพิธีเปิดงานศิลปาชีพ ประทีปไทยโอทอปก้าวไกลด้วยพระบารมี 2562
วันอังคารที่ 13 สิงหาคม 2562
รมว.กก. ร่วมในพิธีเปิดงานศิลปาชีพ ประทีปไทยโอทอปก้าวไกลด้วยพระบารมี 2562
วันที่ 11 สิงหาคม 2562 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา   พร้อมด้วยนางนาที รัชกิจประการ ภริยา ร่วมในพิธีเปิดงานศิลปาชีพ ประทีปไทยโอทอปก้าวไกลด้วยพระบารมี 2562 โดยมี พลเอกอนุพงษ์ เผ่าจินดา รัฐมนตรีว่าการกระทรวงมหาดไทย
วันที่ 11 สิงหาคม 2562 นายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา พร้อมด้วยนางนาที รัชกิจประการ ภริยา ร่วมในพิธีเปิดงานศิลปาชีพ ประทีปไทยโอทอปก้าวไกลด้วยพระบารมี 2562 โดยมี พลเอกอนุพงษ์ เผ่าจินดา รัฐมนตรีว่าการกระทรวงมหาดไทย เป็นประธาน ณ อาคารชาเลนเจอร์ 1-3 เมืองทองธานี
ด้วยสํานึกในพระมหากรุณาธิคุณ ของสมเด็จพระนางเจ้าสิริกิติ์ พระบรมราชินีนาถ พระบรมราชชนนี พันปีหลวง กรมการพัฒนาชุมชน กระทรวงมหาดไทย ได้จัดงานศิลปาชีพ ประทีปไทยโอทอปก้าวไกล ด้วยพระบารมี ๒๕๖๒ขึ้นเพื่อเทิดพระเกียรติ เนื่องในวโรกาสมหามงคลเฉลิมพระชนมพรรษา ๑๒ สิงหาคม ๒๕๖๒ที่ทรงมีต่อพสกนิกรชาวไทยในเรื่องของการส่งเสริมอาชีพ และโครงการโอทอป ภายใต้แนวคิด"ภูมิปัญญาคู่แผ่นดิน หัตถศิลป์แห่งแพรพรรณ"โดยในปีนี้นําเสนองานในรูปแบบ"Less is more"มางานเดียวครบทุกความต้องการ โดยรูปแบบการจัดงานเน้นความเรียบหรู ดูดีอย่างมีอัตลักษณ์ เผยเอกลักษณ์ เสน่ห์ภูมิปัญญาวัฒนธรรม หนึ่งในอารยธรรมแห่งโลกตะวันออก ผ่านรูปแบบกิจกรรมที่พร้อมสะกดทุกสายตา
รัฐบาลไทย-ข่าวทำเนียบรัฐบาล-นายกฯ เชิญชวนชาวพุทธปฏิบัติธรรมในวันมาฆะ แนะทุกครอบครัวร่วมกันทำความดี พร้อมเผยใช้เวลา
วันพฤหัสบดีที่ 1 มีนาคม 2561
นายกฯ เชิญชวนชาวพุทธปฏิบัติธรรมในวันมาฆะ แนะทุกครอบครัวร่วมกันทําความดี พร้อมเผยใช้เวลา
นายกฯ เชิญชวนชาวพุทธปฏิบัติธรรมในวันมาฆะ แนะทุกครอบครัวร่วมกันทําความดี พร้อมเผยใช้เวลาวันหยุดทบทวนและวางแผนงาน พร้อมตั้งจิตภาวนาขอชาติบ้านเมืองก้าวไปข้างหน้าอย่างราบรื่น
วันนี้ (1 มี.ค.61) พลเอก ประยุทธ์ จันทร์โอชา นายกรัฐมนตรี เชิญชวนพุทธศาสนิกชนนําหลักธรรม “โอวาทปาติโมกข์” ไปปฏิบัติเนื่องในวันมาฆบูชา ได้แก่ หลักการ 3 คือ การไม่ทําบาปทั้งปวง การทํากุศลให้ถึงพร้อม และทําจิตใจให้ผ่องใส อุดมการณ์ 4 คือ ความอดทน อดกลั้น ความไม่เบียดเบียน ความสงบ และนิพพาน และวิธีการ 6 คือ ไม่ว่าร้าย ไม่ทําร้าย เคารพกฎกติกา รู้จักความพอดี อยู่ในสิ่งแวดล้อมที่เหมาะสม และฝึกทําจิตใจให้สงบ
“นายกฯ ยังแนะนําให้ทุกคนใช้ช่วงเวลาสําคัญนี้ไปทําบุญตักบาตร ฟังเทศน์ฟังธรรม เจริญจิตภาวนา เวียนเทียนร่วมกับครอบครัว และร่วมกันบําเพ็ญสาธารณประโยชน์ต่าง ๆ เพื่อสืบสานพระศาสนา พร้อมทั้งเน้นย้ําว่าการส่งเสริมให้คนไทยทําความดีตามแบบไทยนิยม ก็สอดคล้องกับหลักธรรมทางศาสนาด้วย”
สําหรับในวันหยุดนี้นายกรัฐมนตรีใช้เวลาทบทวนการทํางาน และศึกษาข้อมูลเพื่อวางแผนงานในระยะต่อไป โดยเฉพาะการเตรียมลงพื้นที่ จ.สมุทรสาคร และ จ.เพชรบุรี ในสัปดาห์หน้า รวมทั้งตั้งจิตอธิษฐานภาวนาให้ชาติบ้านเมืองก้าวต่อไปข้างหน้าอย่างราบรื่น ประชาชนอยู่ดีกินดี อย่างยั่งยืน
----------------------
สํานักโฆษก